भूकम्प, तराई–मधेस आन्दोलन र नाकाबन्दीको असर चैत मसान्तको वित्तीय विवरणमा देखिएको छैन । यसको असर असार मसान्तमा देखिन सक्ने सम्भावनालाई भने उनीहरुले इन्कार गरेनन् । अहिलेसम्म बैंकहरुले सार्वजनिक गरेको वित्तीय विवरणमा खराब कर्जा बढेको छैन । बैंकहरुले लगानी गरेको रकमको साँवा–ब्याज उठिरहेको बैंकर बताउँछन् । 'भूकम्प, तराई–मधेस आन्दोलन र नाकाबन्दीको बेला लगेको ऋण तिर्न नसकेर कोही पनि कोही पनि कालोसूचीमा परेका छैनन्,' उनले भने, 'ऋणीले पुरानो ब्याज तिर्दै आएका छन् ।'
